สวัสดีค่ะ อยากจะสอบถามพอดีกินยาคุมแบบ 28 เม็ด มาประมาณ 2-3 ปีแล้วก็หยุดกิน หลังจากหยุดประจำเดือนก็ไม่มา 2 เดือน แล้วหลังจากนั้นประจำเดือนก็มาแต่หลังจากรอบเดือนนี้ ประจำเดือนก็ยังไม่มาเลยค่ะ จนถึงปัจจุบันก็ประมาณ 4-5 เดือนแล้วค่ะ ตรวจครรภ์แล้วก็ขึ้นขีดเดียวค่ะ และก่อนหน้าที่จะกินยาคุมเป็นคนประจำเดือนมาไม่ปกติอยู่แล้วค่ะ (2-3 เดือนมาที) จึงอยากทราบว่าเป็นผลจากการหยุดกินยาคุมหรือไม่คะขอบค่ะ
สวัสดีค่ะ การที่ประจำเดือนไม่มานาน 4-5 เดือน หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็ไม่น่าเกิดจากการตั้งครรภ์ค่ะ โดยอาจเกิดจาก1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ3. มีพังผืดเกิดขึ้นในมดลูก4. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้น5. รังไข่เสื่อมก่อนกำหนด แต่จะพบในวัย 40 ปีขึ้นไปสำหรับยาคุมกำเนิดนั้น เมื่อหยุดทานแล้ว ก็จะไม่มีผลต่อการทำงานของรังไข่อีก ดังนั้น การที่ประจำเดือนไม่มา จึงไม่ได้เกิดจากผลของยาคุมกำเนิดค่ะ อีกทั้งหากก่อนที่จะทานยาคุม ได้มีประจำเดือนมาผิดปกติ คือนาน 2-3 เดือนมาสักครั้งอยู่แล้ว ก็แสดงว่าได้มีความผิดปกติมาก่อนแล้วค่ะดังนั้น แนะนำว่าควรไปพบแพทย์เฉพาะทางเพื่อตรวจหาสาเหตุว่ามีโรคอะไรหรือไม่ หากไม่ได้เกิดจากการมีโรค ก็อาจจะเกิดจากการผลิตฮอร์โมนของรังไข่ผิดปกติ ซึ่งการรักษาคือการทานยาปรับฮอร์โมน หรืออาจทานยาคุมกำเนิดก็ได้